10 वर्षों पहले अपना स्वयं का बाल विवाह रुकवाने के साथ ही जिलेभर में अन्य बालिकाओं का बाल विवाह रूकवाने वाली तथा बाल विवाह की रोकथाम की अलख जगाने वाली ब्रांड एम्बेसेडर रोशनी अब स्वयं परिणय सूत्र बंधन में बंधने जा रही है। मोहम्मदनगर ढाणी की रहने वाली रोशनी का आगामी 20 अप्रैल को विवाह होगा। विवाह कार्यक्रम के अनुसार 11 को लग्न पत्रिका लिखी जाएगी। 16 को तेल विनायक, 19 को महिला संगीत, 20 को पाणिग्रहण संस्कार होगा। रोशनी का विवाह मेहन्दवास निवासी राजेन्द्र के साथ तय हुआ है। बाल विवाह के मामले में रोशनी बैरवा ने बिना किसी डर के प्रशासन की मदद से 22 कन्याओं के बाल विवाह रुकवाया। जिले में ही नहीं, बल्कि प्रदेश, देशभर में बाल विवाह के दंश से मुक्ति दिलाने के लिए रोल मॉडल बनकर उभरी है।